जल्द जारी होगी फाइनल आंसर-की, आपत्तियां दर्ज कराने का आज आखिरी दिन
Rajasthan REET Mains Result Date Schedule - राजस्थान में शिक्षक भर्ती परीक्षा (रीट मेंस) के नतीजे अप्रैल में जारी होंगे। राजस्थान कर्मचारी चयन बोर्ड के अध्यक्ष हरिप्रसाद शर्मा ने भास्कर से खास बातचीत में इसकी पुष्टि की है।
राजस्थान में शिक्षक भर्ती परीक्षा (रीट मेंस) के नतीजे अप्रैल में जारी होंगे। राजस्थान कर्मचारी चयन बोर्ड के अध्यक्ष हरिप्रसाद शर्मा ने भास्कर से खास बातचीत में इसकी पुष्टि की है। इससे पहले तक ये माना जा रहा था कि रिजल्ट मई में जारी होगा। बोर्ड अध्यक्ष का कहना है कि रिजल्ट में देरी नहीं की जाएगी, जल्द से जल्द परिणाम जारी कर नियुक्तियों का दौर शुरू कर दिया जाएगा।
राजस्थान कर्मचारी चयन बोर्ड अध्यक्ष ने कहा कि क्वेश्चन पेपर और आंसर की को लेकर आज आपत्ति दर्ज कराने की आखिरी तारीख है। अभ्यर्थी आज रात 12 बजे तक अपनी एसएसओ (SSO) आईडी से आपत्ति दर्ज करा सकेंगे।
गुरुवार से जिन सवालों और जवाबों पर आपत्ति दर्ज हुई है, उनको लेकर जांच शुरू की जाएगी। इसके बाद एक्सपर्ट पैनल छात्रों की आपत्ति पर फाइनल डिसीजन लेगा। बोर्ड द्वारा इसके बाद फाइनल आंसर की जारी की जाएगी।अप्रैल महीने में रिजल्ट जारी करने की पूरी कोशिश की जाएगी।
दरअसल, राजस्थान में 48 हजार पदों के लिए 11 जिलों में 25 फरवरी से 1 मार्च तक 9 पारियों में भर्ती परीक्षा का आयोजन किया गया था। इसके लिए 9 लाख 64 हजार अभ्यर्थियों ने रजिस्ट्रेशन कराया था। इस दौरान 25 फरवरी को पहली पारी में लेवल वन की परीक्षा हुई थी। वहीं, इसके बाद 25 फरवरी को ही दूसरी पारी से 1 मार्च तक लेवल 2 के सब्जेक्ट के अनुसार भर्ती परीक्षा आयोजित हुई थी। 2940 परीक्षा केंद्र बनाए गए थे।
इन पदों पर होगी भर्ती
शिक्षक भर्ती परीक्षा लेवल-1 में 2 लाख 12 हजार 342 अभ्यर्थियों में से 1 लाख 96 हजार 696 अभ्यर्थियों ने परीक्षा दी। ऐसे में उपस्थिति 92.63 फीसदी रही। जबकि लेवल-2 में 7 लाख 53 हजार 23 अभ्यर्थियों में से 7 लाख 5 हजार 629 अभ्यर्थी शामिल हुए। लेवल-2 की अटेंडेंस 93.70 फीसदी रही।
प्री आंसर-की देखने के लिए क्लिक करें 
ऐसे चेक करें, आपके कितने प्रतिशत बन रहे
आप आंसर की से अपने पेपर में टिक मार्क किए उत्तरों का मिलान कर चेक कर सकते हैं कि कितने प्रश्न सही हैं। प्रत्येक सही उत्तर पर 2 नंबर मिलेंगे, वहीं एग्जाम में नेगेटिव मार्किंग है, ऐसे में गलत उत्तर का 1/3 अंक कटेगा भी। उदाहरण के तौर पर मान लीजिए 150 प्रश्न वाले एग्जाम में आपने 100 प्रश्न अटैम्प्ट (हल) किए। अगर आपके सारे उत्तर सही हैं तो आपको मिलेंगे 200 मार्क्स। 300 में से 200 नंबर के हिसाब से प्रतिशत बनेगा 66.66%, इसे निकालने का फॉर्मूला बहुत आसान है। सूत्र : (आपको मिले मार्क्स ⁄ कुल मान ) × 100 = परसेंटेज
REET-मेंस की मास्टर पेपर के साथ Answer-Key देखिए:हर प्रश्न के साथ देखिए उसका उत्तर, क्लियर करें अपने सारे डाउब्ट्स
आपकी सहूलियत के लिए भास्कर ने मास्टर पेपर से आंसर की का मिलान कर उसके उत्तरों को साथ में ही दिया है, ताकी बार-बार आंसर की का मिलान नहीं करना पड़े। इसके लिए आंसर-की का क्रम भी सेट किया गया है... यहां CLICK कर देखें बोर्ड की ओर से जारी आंसर-की